ร้านนี้เปิดเจอในวงในโดยบังเอิญและทุกคนรีวิวไว้ว่ามันเด็ดมาก ด้วยความที่ยังอิ่มอยู่ตอนแรกว่าจะไม่ลองแต่คิดว่ายังไงคงไม่ได้มาแถวนี้อีก เลยต้องลองครับ 

ผมสั่งเส้นเล็กต้มยำ มาชามเดียวแบ่งกันสองคน แว้บแรกที่ชิม ผมและแฟนทั้งคู่พูดออกมาเหมือนกันว่า "อร่อย" ไม่ต้องปรุงเลยทีเดียว รสชาติกลมกล่อมมากๆ เป็นก๋วยเตี๋ยวหมูแบบโบราณแท้ๆ เครื่องใน หมูสับ จัดมาเต็ม กระเทียมและกากหมูก็หอมอร่อย 

เผลอแป๊ปเดียวหมดชามครับ

ร้านนี้อยู่ทางเข้าไปบ้านศิลปินในตลาดน้ำคลองบางหลวงครับ หากวันไหนว่างๆ มาเที่ยวที่นี่ผมว่าควรอย่างยิ่งที่จะไม่พลาดร้านนี้ครับ บรรยากาศร้านเห็นแว๊บแรกจะรู้เลยว่าอร่อยแน่นอน

ปล. ทางร้านมีกำหนดกระเล่นหุ่นกระบอกเล็กของบ้านศิลปินด้วยครับ